SL Uradni list Evropske unije C 206/2

Naslednje osebe in skupine – AL-NASSER Abdelkarim Hussein Mohamed, AL YACOUB Ibrahim Salih Mohammed, IZZ-AL-DIN Hasan (alias GARBAYA Ahmed, alias SA-ID, alias SALWWAN Samir), MOHAMMED Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), „Popular Front for the Liberation of Palestine“ (Ljudska fronta za osvoboditev Palestine) — „PFLP“, „Popular Front for the Liberation of Palestine“ (Ljudska fronta za osvoboditev Palestine) — „General Command“ (glavno poveljstvo) (alias „PFLP — General Command“ (PFLP – glavno poveljstvo)), „Fuerzas armadas revolucionarias de Colombia“ — „FARC“ („Revolutionary Armed Forces of Colombia“ (Oborožene revolucionarne sile Kolumbije)) –, ki so uvrščene na seznam iz člena 2(3) Uredbe Sveta (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu, obveščamo o spodaj navedenem.

(glej Prilogo k Izvedbeni uredbi Sveta (EU) 2015/513 z dne 26. marca 2015)

(2015/C 206/02)

Osebe, skupine in subjekte, ki so uvrščeni na seznam v Izvedbeni uredbi Sveta (EU) 2015/513 (1), obveščamo o naslednjem:

Uredba Sveta (ES) št. 2580/2001 (2) določa, da se zamrznejo vsakršna denarna sredstva, drugo finančno premoženje in gospodarski viri, ki pripadajo zadevnim osebam, skupinam in subjektom, ter da se tem osebam, skupinam in subjektom ne smejo dati na razpolago, bodisi neposredno ali posredno, nikakršna denarna sredstva, drugo finančno premoženje in gospodarski viri.

Svet je prejel nove informacije, ki so pomembne za uvrstitev navedenih oseb, skupin in subjektov na seznam. Ob upoštevanju teh novih informacij je utemeljitve ustrezno spremenil.

Zadevne osebe, skupine in subjekti lahko Svetu predložijo zahtevek za pridobitev posodobljenih utemeljitev, na podlagi katerih so bili obdržani na zadevnem seznamu. Zahtevke je treba poslati na naslednji naslov:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu

Take zahtevke je treba poslati do 26. junija 2015.

Zadevne osebe, skupine in subjekti lahko Svetu na zgornji naslov kadar koli pošljejo zahtevek, da se odločitev, na podlagi katere so bile uvrščene na seznam in so na njem ostale, ponovno preuči, temu zahtevku pa lahko priložijo dokazila. Takšni zahtevki bodo obravnavani, ko bodo prejeti. V zvezi s tem zadevne osebe, skupine in subjekte opozarjamo, da Svet v skladu s členom 1(6) Skupnega stališča 2001/931/SZVP (3) seznam redno pregleduje. Da bi bili zahtevki obravnavani v okviru naslednjega pregleda, morajo biti predloženi do 1. julija 2015.

Zadevne osebe, skupine in subjekte opozarjamo, da lahko pri pristojnih organih zadevne države članice oziroma zadevnih držav članic, navedenih na seznamu v Prilogi k navedeni uredbi, zaprosijo, da se jim dovoli uporaba zamrznjenih sredstev za osnovne potrebe ali posebna plačila v skladu s členom 5(2) navedene uredbe. Posodobljen seznam pristojnih organov je na spletnem naslovu:

http://ec.europa.eu/comm/external_relations/cfsp/sanctions/measures.htm

(1) UL L 82, 27.3.2015, str. 1.

(2) UL L 344, 28.12.2001, str. 70.

(3) UL L 344, 28.12.2001, str. 93.